CELEX: 62014TN0093
Language: fi
Date: 2014-02-10 00:00:00
Title: Asia T-93/14: Kanne 10.2.2014 – St’art ym. v. komissio

5.5.2014   
            
            
               FI
            
            
               Euroopan unionin virallinen lehti
            
            
               C 135/51
            
         Kanne 10.2.2014 – St’art ym. v. komissio
   (Asia T-93/14)
   2014/C 135/65
   Oikeudenkäyntikieli: ranska
   
      Asianosaiset
   
   
      Kantajat: St’art – Fonds d’investissement dans les entreprises culturelles (Mons, Belgia); Stichting Cultuur – Ondernemen (Amsterdam, Alankomaat) ja Angel Capital Innovations Ltd (Lontoo, Yhdistynyt kuningaskunta) (edustajat: asianajajat L. Dehin ja C. Brüls)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan sen perustelluksi ja siis kumoamaan riidanalaisen toimen
               
                           —
                        
                        
                           nimittäin Euroopan komission päätöksen, jonka tekopäivä ei ole tiedossa mutta joka on pysytetty 29.11.2013, jossa se vaatii 140 500,01 euron summaa EDC-yhtiöltä sopimuksen ”Factor SI.2.609157-2/G/ENT/CIP/11/C/N03C011” yhteydessä, esittää tätä varten veloitusilmoituksen ja edellyttää tätä varten tarvittaessa yhteisvastuullisuutta muilta konsortion jäseniltä.
                        
                     
         
      Oikeudelliset perusteet ja pääasialliset perustelut
   
   Kanteen tueksi kantajat vetoavat kahteen kanneperusteeseen.
   
               1.
            
            
               Ensimmäinen kanneperuste, joka koskee hyvää hallintotapaa koskevan oikeuden ja erityisesti perusteluvelvollisuuden loukkaamista sekä laillisuusperiaatteen loukkaamista siltä osin kuin komission päätös periä takaisin EDC-yhtiölle hankkeen ”C-I Factor” yhteydessä maksetut ennakot ja vaatia kantajien, jotka ovat konsortion jäseniä, yhteisvastuullisuutta tältä osin perustuu lainvastaiseen päätökseen tukisopimuksen lopettamisesta.
            
         
               2.
            
            
               Toinen kanneperuste, joka koskee toimivallan ylitystä ja harkintavallan väärinkäyttöä, hyvää hallintotapaa koskevan oikeuden loukkaamista sekä kontradiktorisen periaatteen ja yleisen periaatteen ”patere legem quam ipse fecisti” loukkaamista, koska komissio ei ole esittänyt seikkoja, joiden avulla olisi mahdollista yhtäältä tietää, onko se tutkinut konsortion, johon kantajat kuuluvat, tekemät huomautukset, ja toisaalta tuntea syyt, joiden perusteella se on kantajien mukaan hylännyt nämä huomautukset. Kantajat kritisoivat komissiota myös siitä, ettei tämä ole antanut kantajille mahdollisuutta siihen, että nämä itse täyttäisivät sopimuksesta johtuvat velvoitteet EDC-yhtiön mahdollisten laiminlyöntien korjaamiseksi.